Tegeas lejlighed er perfekt til parret, der vil udforske Athen, og mangler et sted at sove og køle ned. Herudover er der en lille, hyggelig altan og et lille køkken, hvor der kan laves morgenmad. Det kneb desværre lidt med at lave aftensmad, da panden var skæv i bunden, og der kun var en brødkniv, så vi endte med at spise ude om aftenen. Lejligheden ligger i gåafstand til det meste, og kvarteret er samtidigt rigtig hyggeligt om aftenen med caféer, hvor man kan nyde et glas vin med de lokale. Et andet lille minus, var at internettet desværre ikke virkede. Bortset fra dette, var vi rigtig tilfredse med stedet.